  Виталий Пронин Удмурт кун университетысь профессор, филология наукаосъя доктор Валей Кельмакович Кельмаков – финно-угроведъёс пӧлысь валтӥсь тодосчи, перм кылъёсты эскерись, 300-лэсь трос тодос ужъёслэн, 50 монографилэн, дышетон юрттэтъёслэн авторзы.20-тӥ тулыспалэ Йӧскалык лыдӟиськонниын удмурт литературной кыллэн историез сярысь лекция лыдӟоз тодосчи Валей Кельмакович Кельмаков. Кутсконэз 17.00 часын.Ужрад сӥземын Анай кыллэн нуналэзлы. Аслаз лекцияз В. Кельмаков мадёз удмурт литературной кыллэн азинскем сюресэз сярысь, туала литературной кыллы дунъет сётоз.Лекция кутскон азьын Йӧскалык библиотекаысь ӧнерчиос тодматозы 1900-тӥ–2010-тӥ аръёсы потэм дышетон книгаосын, кыллюкамъёсын, журнал-газетъёсын но мукет изданиосын. Ваньзы соос возьмато кутӥськись норма (шонер гожъяськонъя катъёс, кыл кутон амалъёс, грамматика) пыр литературной кыллэсь кыӵе ке вакытсэ.Удмурт кун университетысь профессор, филология наукаосъя доктор Валей Кельмакович Кельмаков – финно-угроведъёс пӧлысь валтӥсь тодосчи, перм кылъёсты эскерись, 300-лэсь трос тодос ужъёслэн, 50 монографилэн, дышетон юрттэтъёслэн авторзы. Удмуртиысь но палэнысь тодосчиос но вылӥ дышетсконниосысь студентъёс понна В. Кельмаковлэн ужъёсыз удмурт кылэз эскерон но дышетон удысын валтӥсь инъет луо. 0+Йӧскалык библиотекалэн пресс-службаез Теги: анайкыл удмурткыл  